
Rezumat: Documentele Conciliului al II-lea din Vatican ca Lumen gentium, 
Apostolicam actuositatem, Sacrosanctum Concilium, si mai ales Gaudium et 
spes subliniazá interesul pe care Biserica il manifestá pentru sacramentul Cásá- 
toriei, in contextul evolutiilor si noilor viziuni propuse de societatea actualà 
(divorț, avort, mişcările feministe etc.). 

Societatea contemporană, în urma unei lungi şi consolidate tradiţii teologice a 
căsătoriei, este chemată să pună în aplicare în viața de familie a vremurilor 
noastre principiile propuse de evanghelie, în scopul de a trăi o viaţă de cásáto- 
rie „în Cristos”. 

Viziunea biblică a persoanei umane, modul în care natura şi harul sunt perce- 
pute sunt punctele de plecare şi de referință pentru o imagine complexă şi 
obiectivă cu privire la sacramentul Căsătoriei. Natura, valoarea, efectele şi sco- 
pul Căsătoriei propuse de tradiția bisericească sunt aspecte fundamentale care 
dau consistență acordului Căsătoriei sacramentale. 

Moralitatea conjugalá are fundamentul ultim nu în legile omeneşti, ci în legile 
divine pe care omul nu le poate schimba în funcție de propriile interese. Statul, 
în calitate de reprezentant şi garant al bunăstării comunităţii, este acuzat de 
promovarea valorilor şi principiilor pentru binele familiei şi implicit al societă- 
ţii în sine, a cărui unitate de bază este familia. În acest sens, conciliul încura- 
jează apropierea dintre valorile doctrinei şi spiritul societăţii de astăzi, precum 
şi sensibilizarea opiniei publice față de valorile doctrinare şi de credință. 
Viziunea personalistă propusă de conciliu, precum şi vocaţia la sfinţenie în viața 
de căsătorie, împreună cu ceea ce dragoste şi procrearea constituie într-o comu- 
nitate completă şi stabilă a vieţii conjugale, corespunde valorilor propuse de 
către Biserică drept o realitate sacramentală a căsătoriei, în conformitate cu 
voinţa lui Cristos pentru starea de bine a persoanei şi a întregii omeniri. 
Cuvinte cheie: căsătorie, Conciliul Vatican II, doctrina Bisericii, iubirea con- 
jugală, procrearea, moralitatea conjugală, credință, stat. 


Summary 

Documents of Vatican II as Lumen Gentium, Apostolicam Actuositatem, Sacrosanc- 
tum Concilium, and especially Gaudium et Spes highlight the interest that the 
Church manifests for the Sacrament of Matrimony, in the context of developments 
and new vision proposed by the present society (divorce, abortion, feminist 
movements etc.). 


1 Universitatea „Al.I.Cuza” Iaşi, Facultatea de Teologie Romano-Catolică, email: 
iosifiac@yahoo.com. 

The contemporary society, following a long and reinforced theological tradition 
of marriage, is called to implement into the family life of our times, the princi- 
ples proposed by the gospel in order to live a married life “in Christ”. 

The biblical vision of the human person, the way the nature and the grace are 
perceived are points of departure and reference for a complex and objective 
view on the sacrament of marriage. The nature, the value, the effects and pur- 
poses of marriage proposed by the ecclesiastical tradition are fundamental as- 
pects that give consistency to the consent of sacramental marriage. 

The conjugal morality has its ultimate foundation not in human laws but in 
the divine laws that man cannot change according to its own interests. The 
state, as representative and guardian of the community wellbeing, is charged 
with promoting the values and principles for the good of the family and implic- 
itly of the society itself, whose basic unit is the family. 

In this regard the Council encourages the closeness between the values of the 
doctrine and the spirit of today's society, as well as raising public awareness to 
doctrinal lasting values of faith. 

The personalist vision proposed by the council, as well as the vocation to holi- 
ness in married life, along with what love and procreation represents in a full 
and stable community of conjugal life corresponds to the values proposed by 
the Church as a sacramental reality of marriage, according to Christ's will for 
the wellbeing of the person and all mankind. 

Key words: marriage, Vatican Council II, Church doctrine, conjugal love, pro- 
creation, marital morality, faith, state. 


Forma de viaţă prin care laicul îşi găseşte plinátatea menirii sale este 
cea oferită de sacramentul căsătoriei şi viața de familie. În acest ambient 
el este chemat să colaboreze în vederea realizării Împărăției lui Dumnezeu; 
aici i se oferă posibilitatea să fie o imagine a lui Cristos în lume. În legătura 
conjugalà, soții, prin misiunea pe care o au unul față de celălalt si împreună 
față de copii, dau dovada unei vocatii particulare care, în virtutea sacra- 
mentului Căsătoriei, este un simbol al iubirii reciproce dintre Cristos şi 
Biserică, iubire în care se află imboldul unei continue si reciproce perfectiuni. 

Conciliul al II-lea din Vatican a avut în vedere în diferite contexte şi a 
trata din mai multe perspective realitatea căsătoriei. Astfel, semnificative 
referințe si abordări găsim în toate documentele conciliare, însă sunt sub- 
liniate în mod particular Lumen gentium, Apostolicam actuositatem, Sa- 
crosanctum concilium si în mod special Gaudium et spes?. Această multi- 
plă abordare evidențiază interesul manifestat de Biserică în această pro- 
blematică în mod special în contextul actualitàtii nenumăratelor probleme 


2 Tratarea problemei căsătoriei în cadrul Conciliului al II-lea din Vatican poate fi 
regăsită în următoarele documente şi paragrafe: Lumen gentium, 11, 35, 41; Gaudium et 
spes, 47-52; Sacrosanctum concilium, 11-18; Apostolicam actuositatem, 11, 30; Gravissimum 
educationis, 3; Dignitatis humanae, 5. 

legate de cásátorie si familie, asa cum sunt propuse spre dezbatere de soci- 
etate?. 


1. Scurt parcurs istoric 


Cásátoria, desi inrádácinatá în evenimentul creatiei omului si in forma- 
rea comunitátii crestine de cátre Isus Cristos, gáseste caracterul sáu sacru 
in baza uniunii care existà între Cristos si Bisericá. Unirea dintre bárbat si 
femeie în istoria civilizației a avut întotdeauna o dimensiune religioasă. 
Această dimensiune nu a putut fi exclusă. 

Si în istoria poporului lui Israel găsim o viziune puternic legată de mo- 
dul în care este concepută căsătoria în tradiția creştină; căsătoria face re- 
ferintà la intervenţia Creatorului (Gen 2, 24), intervenție care mai târziu 
va primi o semnificație mântuitoare, întrucât este expresia alianței dintre 
Dumnezeu şi poporul ales. În Isus Cristos se pune din nou în lumină pro- 
iectul inițial al lui Dumnezeu, care s-a maturizat în societate o dată cu 
trecerea timpului (Mt 19). 

Comunitățile creştine caută să trăiască şi să aplice vieţii de căsătorie no- 
ile principii care ies la iveală din predica lui Isus şi a apostolilor săi. Practic, 
chiar rămânând strâns legaţi tradiţiilor de care aparțineau, se realizează o 
nouă realitate matrimonială trăită „în Domnul”, distingându-se de căsăto- 
ria dintre păgâni prin faptul că aceasta era trăită în respectul absolut al fi- 
delitátii conjugale si asumându-şi obligația indisolubilitátii*. O dată cu tre- 
cerea timpului ia naştere un alt aspect care constă în a însoţi celebrarea 
nuptialà cu acte care au o profundă semnificaţie religioasă, în care interven- 
tia autorităţii ecleziastice era necesară mai mult din punct de vedere moral, 
întrucât nu se poate vorbi încă despre o reglementare juridică a căsătoriei. 

Reglementarea juridică se va realiza în timp o dată cu procesul de insti- 
tutionalizare a Bisericii, în particular după căderea Imperiului Roman de 
Apus şi decăderea puterii statale. Aşa începe să apară un interes mai pro- 
nuntat al Bisericii pentru raporturile sociale. 

Începutul celui de-al doilea mileniu găseşte „instituția căsătoriei” regle- 
mentată în baza unor norme juridice şi de către autoritatea bisericească. 
Studiile juridice şi teologice prezintă căsătoria ca fiind unul dintre deose- 
bitele mijloace de sfințire instituite de Cristos. Jurisdictia exclusivă asupra 


3 În perioada anilor 1960-1980, în cea mai mare parte a țărilor occidentale s-au făcut 
mari demersuri şi presiuni în ambientul civil, în vederea legalizării divorțului şi a avortului. 
Problema reglementării naşterilor, a divorțului şi a altor aspecte legate de viața de cuplu 
era mult vizată de opinia publică si se aştepta o poziție inovatoare şi din partea Bisericii, în 
acest context istoric. 

4 Cf. P MONETA, „Il matrimonio... 
1992, 166. 


» 


, in Il diritto nel mistero della Chiesa, III, Roma, 

cásátoriei din partea Bisericii se va consolida în prima jumátate a celui 
de-al doilea mileniu, datoritá aprofundárilor doctrinare?. 

O datá cu începutul epocii moderne, perioadá în care puterea statalá 
reincepe sá se consolideze, intálnim noi realitáti sociale care vor aduce 
schimbări în practica matrimonială canonică, întrucât anumite practici 
dintre cele înrădăcinate în tradiția bisericească nu vor fi acceptate de legis- 
latia civilă (ex.: căsătoria minorilor, controlul părinţilor, regulile formale 
de celebrare a căsătoriei). Aceste noi exigente vor găsi în Conciliul Tridentin 
un punct important, întrucât, începând din acest moment, în celebrarea 
căsătoriei, se va cere o formă specială în vederea validității sacramentului?*. 

În conformitate cu aceste noi formulări, doctrina juridică a început să 
facă o distincţie în cadrul actului formal al legăturii conjugale între con- 
tract şi sacrament, în care primul, adică contractul, este văzut ca un sim- 
plu act uman realizat în baza dreptului natural de care se bucură fiecare 
persoană şi stă în competenţa autorităţii civile, iar al doilea, sacramentul, 
exclusiv de drept ecleziastic, ca instrument pentru obținerea harului”. 

O dată cu reforma franceză se realizează şi ruptura totală între jurisdic- 
tia ecleziastică asupra căsătoriei şi cea statală. Căsătoria civilă va fi văzută 
ca fiind unica valabilă recunoscută de stat. Va fi organizată în toate aspec- 
tele sale de norme civile, considerând căsătoria religioasă doar un act de 
cult fără nici o relevanţă în legislaţia civilă. 

Pe de altă parte, Biserica continuă să considere ca fiind valabilă numai 
căsătoria realizată în baza legii ecleziastice specifice tuturor credincioşilor. 
O dată cu trecerea timpului, prin acorduri şi înțelegeri între Sfântul Scaun 
şi diferitele state, căsătoria canonică va începe să aibă relevanţă juridică şi 
în ambientul civil. Acest lucru însă nu poate fi pus în discuție cât priveşte 
doar căsătoria civilă. Biserica, de fapt, trebuie să rămână fidelă misiunii 
încredințate ei, în baza căreia prevalează principiul că legătura de căsăto- 
rie dintre botezați ridicată la demnitatea de sacrament de Cristos, repre- 
zintà o realitate spirituală la care ea nu poate să renunte?. 

Papa Leon al XIII-lea afirmă în Enciclica Arcanum divinae sapientiae, 
în favoarea jurisdicției pe care Biserica o exercită asupra sacramentului 
Căsătoriei, următoarele: „De aceea, fiind căsătoria prin natura sa o reali- 
tate întru totul sacră, este drept ca ea să fie organizată şi moderată nu de 


5 Cf. P MONETA, „Il matrimonio...”, 167. 

6 Cf. F. SALERNO, „La dignità sacramentale del matrimonio nella storia della Chiesa”, 
Monitor eccleziasticus 28 (1993) 41. 

* Cf. F SALERNO, „La dignità sacramentale...", 44-46. 

8 Cf. J. HENDRIX, ,,Battesimo, fede e sacramentalità del matrimonio", Ius Ecclesiae 8 
(1996) 669-771. 

? Cf. P MONETA, ,,Il matrimonio...", 171. 

puterea principilor, ci de autoritatea divină a Bisericii”. Aceste idei au 
fost preluate şi prezentate la nivel strict juridic în „Codex Iuris Canonici” 
din 1917. Aici găsim afirmată competenţa civilă asupra căsătoriei numai în 
ordinea efectelor strict civile, susținând competența ecleziastică în cele- 
brarea căsătoriei, „printr-un drept propriu şi exclusiv”!!. 

Papa Pius al XI-lea va susține şi confirma jurisdicția Bisericii asupra 
sacramentului căsătoriei, combătând efectele laiciste ale timpului, care ne- 
gau chiar şi efectele benefice existente în cadrul sacramentului căsătoriei. 
Intrucât sacramentalitatea este acel bine care precede celelalte beneficii 
esenţiale ale căsătoriei, ei i se recunoaşte o mare relevanță, întrucât „în- 
săşi căsătoriei naturale îi este inerent ceva sacru şi religios, însă nu ca fiind 
o adăugire, ci acel sacru care face parte din însăşi natura ființei umane, nu 
primit, ci aparținând însăşi naturii. Sensul sacru al căsătoriei care este 
intim legat de aspectele religioase şi de ordinea lucrurilor sacre derivă atât 
din originea sa divină, cât şi din finalitatea sa — procrearea şi educaţia reli- 
gioasă (îndrumarea spre Dumnezeu)”!?. 

O dată cu apariția Codului de Drept Canonic din 1983, se trece de la o 
viziune generală, in care au relevanţă toti creştinii botezați care sunt su- 
puşi legii canonice, la cea a creştinilor botezați numai în Biserica Catolică 
sau primiți în ea”. În acest sens, normativa ecleziastică reglementează 
numai căsătoria catolicilor, căsătorie care este supusă atât dreptului divin, 
cât si dreptului canonic. 


2. Viziunea Magisteriului la momentul deschiderii Conciliului 
2.1. Fidelitate şi continuitate 


Doctrina creştină este un tezaur viu, cuvinte care sunt duh si viatá". 
Tocmai datorită faptului că este viu, depozitul credinței oferă în orice mo- 
ment şi în orice circumstantà istorică, rămânând autentic şi fidel sieşi, noi 
roade care se manifestă şi acţionează î în viața Bisericii. Înainte de a pătrun- 
de în învățătura conciliului care vorbeşte în modul său oamenilor societăţii 
timpului, ne-ar putea ajuta o succintă prezentare a depozitului Revelatiei 
care va fi sămânța prin care Conciliul va aduce roadele sale. Este necesar a 
sublinia acest lucru şi dintr-o motivaţie cu caracter istoric, tocmai pentru a 


10 LEON PP. XIII, Enc. Arcanum divinae sapientiae (10.02.1880), în Matrimonio e famiglia 
nel magistero della Chiesa, Milano 1986, 160-161; ASS 12 (1879-1880) 388-394. 

H CIC 1917, can. 1960. 

12 Prus pr. XI, Enc. Casti Connubii (31.12.1930), în Matrimonio e familia nel magistero 
della Chiesa, Milano 1986, 135 ; AAS 22 (1930) 571-573. 

13 Cf. CIC, can. 11. 

14 Cf. In 6,63. 

combate pozitiile care vád in Vatican II doar un punct de plecare, uitánd 
legáturile sale si, mai ales, fidelitatea sa fatá de Traditia Bisericii. 

Chiar dacá continuitatea este o caracteristicá a oricárui act al magiste- 
riului, Vatican II, pentru a evita ca limbajul sáu preponderent pastoral sá 
fie rău interpretat, a ţinut să sublinieze în mod explicit această continuitate”. 

Conciliul subliniază continuitatea cu poziția magisteriului preconciliar în 
privința concepției biblice asupra omului, aspecte care stau la baza moralei 
creştine despre păcat, despre legătura dintre natură şi har, gratuitatea haru- 
lui etc., manifestându-şi dorința de a le prezenta într-un mod mai clar pentru 
omul secolului XX. Va vorbi în puţine rânduri despre supranatural, însă va 
insista asupra aspectului divin al omului, al divinizării sale, de a fi asemenea 
lui Dumnezeu şi, mai ales, de a nu se face o confuzie între istoria mântuirii şi 
cea a omenirii, Cristos fiind şi rămânând unicul mântuitor al omului. 

În acelaşi timp, Conciliul confirmă poziţia obiectivă asupra conținutului 
învăţăturii morale a Bisericii, în special în ceea ce priveşte morala conjuga- 
lă: indisolubilitatea căsătoriei, inseparabilitatea dintre iubire şi procreare, 
poziţia față de curentele care promovau legalizarea avortului şi a contra- 
ceptiei. Toate aceste aspecte sunt atinse avându-se ca fundament poziția 
magisteriului ordinar şi extraordinar al Bisericii. Este incorect a atribui 
conciliului asumarea pretentiei de a lăsa conştiinţa morală a individului 
fără o susținere din partea Traditiei şi a Magisteriului. Mai mult, el afirmă 
obiectivitatea moralei creştine, subliniind cá nu este conştiinţa omului cea 
care creează şi defineşte valorile! şi că doar în Cristos aceste valori pot fi 
cu adevărat cunoscute şi trăite". În acest sens, chiar capitolul întâi al păr- 
tii a doua din Gaudium et spes, dedicat căsătoriei şi familiei, trimite în mod 
explicit la principiile propuse în precedentà despre familie asa cum se gă- 
sesc în Sf. Scriptură, Sf. Augustin, Sf. Toma şi Magisteriul Papei Pius al 
XI-lea şi al Papei Pius al XII-lea. 


2.2. Aspecte clare ale învăţăturii Bisericii 


La începerea Conciliului, adevărurile revelate cu privire la căsătorie şi 
familie erau deja în cea mai mare parte clarificate de către Magisteriu. Ne 
gândim la doctrina ce nu putea fi pusă în discuţie de către teologi, ținând 
cont de insistența şi radicalitatea cu care aceasta a fost proclamată. Aşa 


15 Cf. R.G. de Haro, Matrimonio e famiglia nei documenti del magistero, Ares, Milano 
2000, 173-174. 

16 Cf. Gaudium et spes, 16 si Dignitatis humanae, 3. 

17 Cf. GS, 22, 28. 

18 Putem aminti: Enciclica Papei Pius al XI-lea Casti connubii (31 decembrie 1980) si 
interventiile Papei Pius al XII-lea prin Discursul adresat moaselor din 29 octombrie 1951 
si cel adresat membrilor Asociatiei italiene a familiilor numeroase, din 20 ianuarie 1958. 

cum aminteste conciliul, în afara acelor adevàruri privitoare la credintà si 
moravuri pe care Magisteriul le propune în mod definitiv, se gàsesc si cele 
în si prin care Suveranii Pontifi doresc sà sublinieze cá trebuie sà se mani- 
feste o adevărată si autentică adeziune, adeziune care este cerută, „mai 
ales, din natura documentelor, sau din repetarea deasă a aceleiaşi invátá- 
turi, ori din însuşi modul de exprimare”!?. 


2.2.1. Natura, valoarea si finalitàtile căsătoriei 


Un argument asupra căruia Magisteriul bisericesc se pronuntase în mai 
multe rânduri, şi era bine conturată şi definită orientarea, era cel al natu- 
rii, valorii si finalitàtilor căsătoriei. Căsătoria a fost instituită de Dumne- 
zeu şi nu are la origine voința omului. Prin căderea omului în păcat şi că- 
sătoria, împreună cu întreaga natură omenească, a resimţit urmările, dar 
a fost ridicată de la demnitatea pierdută, prin patima, moartea şi învierea 
lui Cristos, ba, mai mult, primeşte o nouă demnitate, cea sacramentală”. 

Căsătoria, ca instituţie voită de Dumnezeu şi orânduită după criterii 
divine şi umane, ia naştere în urma unui pact între cei doi soţi. Conţinutul 
acestui pact, tutelat şi de voința divină, are drept caracteristici unitatea şi 
indisolubilitatea, iar ca finalitàti principale, unirea matrimonialà are în 
vedere procrearea si educarea fiilor”. În afara acestor finalitàti, doctrina 
aminteşte şi alte finalitàti care sunt cunoscute ca având un caracter secun- 


19 LG, 25. 

20 Documentele preconciliare în care magisteriul se pronuntà cu privire la aceste aspecte 
sunt: Decr. Pro Armenis în cadrul Conciliului din Florenta (1439): DS 1327; Conciliul 
Tridentin, Ses. XXIV, Decr. De doctrina sacramenti matrimonii: DS 1800-1801; Prus rr. VI, 
Scris. Deessemus Nos (16 septembrie 1788): Ins. 43; Leon rr. XIII, Inscrutabili (21 aprilie 
1878): Ins. 123; Enciclica Arcanum divinae sapientiae (10 noiembrie 1880): Ins. 147-153; 
Pius rr. XI, Enc. Casti connubii: Ins. 267-268. 

?! Aceste aspecte pot fi gásite in documente precum: Conciliul din Florenta (1439), Decr. Pro 
Armenis: DS 1327; Conciliul Tridentin, Ses. XXIV, Decr. De doctrina sacramenti matrimonii: 
DS 1797-1798, 1802, 1805, 1807; BenepicT PP. XIV, Enc. Matrimonii (11 aprilie 1741): Ins. 1; 
Const. ap. De miseratione (3 noiembrie 1741): Ins.3; Leon PP. XIII, Quod apostolici (28 
decembrie 1878): Ins. 127; Enc. Arcanum divinae sapientiae: Ins. 147-148; Prus pr. XI, Enc. 
Casti connubii: Ins. 267-284, 294-297; Pius pp. XII, Enc. Sertum laetitia (1 noiembrie 1939): 
Ins. 423. Magisteriul bisericesc nu se pronuntase, inainte de Conciliu, in mod destul de clar si 
fárá echivoc asupra naturii pactului conjugal. Ín traditia teologicá, de cele mai multe ori, prin 
pact se intelegea acel consimtámánt, in vederea unei uniri exclusive si indisolubile, intre un 
bărbat si o femeie, având ca scop procrearea şi educarea copiilor. În câmpul canonic însă, pactul 
reprezenta, din acest punct de vedere, o cesiune a unor drepturi (ex.: ius ad corpus). Chiar dacă 
aceste două poziții coexistă, fiecare reprezentând aspecte diferite ale unicului legământ, 
Magisteriul, de cele mai multe ori, atunci când vorbeşte despre căsătorie foloseşte expresia 
consacrată în câmpul teologic societas coniugalis: LEON PP. XIII, Enc. Rerum novarum (15 mai 
1891): Ins. 210; Enc. Arcanum divinae sapientiae: Ins. 153. Uneori apare sub forma de cesiune 
a dreptului reciproc asupra corpului (can. 1081 $ 2., CIC 1917). 

dar. Aceste finalitàti doresc sà evidentieze fragilitatea şi limitele ființei 
umane, subliniind importanța sprijinului şi ajutorului reciproc şi remediul 
împotriva concupiscenței??. 

Consimtámántul soților sau pactul conjugal este în acelaşi timp imagi- 
ne a legăturii sacramentale. De aceea, între soții creştini nu poate exista 
un pact matrimonial care sà nu fie în acelaşi timp şi legământ sacramental”. 

Referitor la efectele şi roadele sacramentului căsătoriei, există o bogată 
şi variată documentație în care se subliniază că acest sacrament le conferă 
celor care au dispozițiile necesare harul habitual şi o deschidere spre haru- 
rile actuale, pentru a trăi cu responsabilitate şi în sfințenie obligaţiile pro- 
priei stări de viață”. Dacă ar fi să facem o sinteză cu privire la perfectiuni- 
le pe care Dumnezeu le oferă căsătoriei şi vieţii de familie, aşa cum sunt 
văzute şi prezentate de Magisteriul ecleziastic până la momentul Conciliu- 
lui, le-am putea rezuma în următoarele trei valori: bonum prolis, bonum 
fidei şi bonum sacramenti”. 


2.2.2. Morala conjugală 


O primă idee care reiese din documentele conciliare referitoare la aspec- 
tele morale este aceea a faptului că legătura de căsătorie este văzută ca fi- 
ind o realitate bună şi sfântă. Cu toate acestea, celibatul are o mai mare 
valoare, căsătoria dând naştere unei misiuni inferioare celei care se naşte 
din carisma celibatului. Până la Conciliul al II-lea din Vatican era explicit 
formulată ideea cá prin căsătorie soţii creştini sunt chemaţi să caute viața 
de sfințenie, fără ca această chemare să constituie o obligație fundamenta- 
là în împlinirea menirii lor pe acest pământ. Sfintenia era o obligaţie însă 
pentru cei care alegeau viața consacrată si de celibat. Această viziune are 
adânci rădăcini în tradiţia teologică creştină”. 


22 Cf. CIC 1917, can. 1013 $ 1; Prus pp. XI, Enc. Casti connubii: Ins. 319; Pius rr. XII, 
Discursul ţinut la Tribunalul Apostolic Rota Romana (3 octombrie 1941): Ins. 470; Discursul 
ţinut participanţilor la Congresul italian al moaselor (29 octombrie 1951): Ins. 633-634. 

25 Găsim abordat acest argument în documente precum: Pius IX, Syllabus (8 decembrie 
1864) Ins. 114; Leon rr. XIII, Scris. Ci siamo (1 iunie 1879): Ins. 132; Enc. Arcanum divinae 
sapientiae: Ins. 169; Pius PP. X, Scris. Afflictum proprioribus (24 noiembrie 1906): Ins. 252; 
Pius pp. XI, Enc. Casti connubii: Ins. 270; Pius rr. XII, Discursul din 5 martie 1941: Ins. 446 s.u. 

24 Cf. Conciliul Tridentin, Ses. XXIV, Decr. De doctrina sacramenti matrimonii: DS 1799; 
CIC 1917, can. 1110; Leon rr. XIII, Enc. Arcanum divinae sapientiae: Ins. 174; Pius PP. XI, 
Enc. Casti connubii: Ins. 301-305; Pius PP. XII, Discursul din 17 februarie 1945: Ins. 513; 
Discursul din 29 octombrie 1951: Ins. 625-626; Enc. Sacra virginitas: Ins. 716-717. 

% Amintim în mod particular două documente în care sunt menţionate şi tratate valorile 
căsătoriei sub această formă: Conciliul din Florența (1439), Decr. Pro Armenis: DS 1327; 
Pius rr. XI, Enc. Casti connubii: Ins. 273-305. 

26 Cf. Conciliul I din Toledo, can. 236: DS 206; Conciliul al II-lea din Lateran (1139), can. 
23: DS 718; InocENTIU PP. III, Scris. Eius exemplo: DS 794; Conciliul al IV-lea din Lateran: 

O altà idee prezentà în doctrina magisteriului sublinia faptul cà legà- 
mántul cásátoriei, în vederea implinirii valorilor si finalitàtilor pentru care 
este realizat, este sustinut si organizat in baza unor legi divine pe care 
omul nu le poate schimba dupà bunul sáu plac sau în functie de propriile 
interese. Respectarea acestor norme reprezintá singura cale in vederea re- 
ugitei vietii de familie si a fericirii sotilor si, in acelasi timp, garanteazá 
binele întregii societăți”. 

Prin voința lui Dumnezeu, viața omului este sacră din primul moment al 
conceperii. Căsătoria este în serviciul vieţii şi, conform viziunii magisteriului, 
nimic nu poate justifica avortul şi nici un alt act îndreptat împotriva vieții”. 

Într-o altă ordine de idei, referitor la relaţia dintre iubire şi procreare, 
învățătura magisteriului tradițional al Bisericii subliniază că nu este per- 
mis soţilor creştini să creeze o ruptură între iubirea conjugală şi procreare. 
În acest sens, este specificat faptul că este în mod intrinsec imorală orice 
formă de contraceptie sau de sterilizare. Tratând aceste probleme, docu- 
mentele magisteriale subliniază în mod particular aspectul intrinsec inco- 
rect, prin însăşi legea divină, a oricărui tip de perversiune a actului conju- 
gal. Este însă licită folosirea perioadelor de infertilitate în cazul în care 
există grave motive, în vederea reglementării naşterilor sau a altor situaţii 
care pot apărea în viața de cuplu”. 


DS 802; Conciliul din Florenţa (1439), Decr. Pro Jacobitis: DS 1353; Conciliul Tridentin, 
Ses. XXIV, Decr. De doctrina sacramenti matrimonii: DS 1810; Leon rr. XIII, Scris. Il 
divisamento: Ins. 222; Prus pp. XII, Discursul din 23 septembrie 1951: Ins. 591; Enc. Sacra 
virginitas: Ins. 707-720. 

?! Cf. Conciliul Tridentin, Ses. XXIV, Decr. De doctrina sacramenti matrimonii: DS 1800; 
Pius pp. VIII, Enc. Traditi humilitati (24 mai 1829): Ins. 64; Leon rr. XIII, Enc. Arcanum 
divinae sapientiae: Ins. 152; Pius PP. XI, Casti connubii: Ins. 267; Pius pp. XII, Discursul din 
20 septembrie 1949: Ins. 545-546; Discursul din 2 noiembrie 1950: Ins. 571-572. 

28 Cf. ŞTEFAN PP. V, Scris. Consuluisti de infantibus (14 septembrie 891): DS 670; 
INOCENȚIU XI, Decr. Sancti officii, Errores doctrinae moralis laxioris: DS 2134; LEON PP. 
XIII, Răspunsuri ale Sfântului Oficiu la diferitele întrebări legate de valoarea vieții 
intrauterine (14 august 1889): DS 3258; 24 iulie 1895: DS 3298; 4 mai 1898: DS 3336-3338; 
Pius pr. XI, Enc. Casti connubii: Ins. 323-327; Prus XII, Discursul din 29 octombrie 1951: 
Ins. 597-598; Discursul din 2 noiembrie 1950: Ins. 660-665. 

29 Cf. Prus pp. V, Catehismul Conciliului Tridentin, p. II, c. 7, n. 13; Prus pp. VII, 
Răspunsul Penitentieriei apostolice cu privire la folosirea onanisticà a căsătoriei (23 aprilie 
1822): DS2715; GRIGORE PP. XVI, Răspunsul Penitentieriei apostolice cu privire la folosirea 
onanisticà a căsătoriei (8 iunie 1842) (DS 3638-3640); Prus pp. XI, Enc. Casti connubii: Ins. 
314-315; Scris. Ap. Con singolare compiacenza (18 ianuarie 1939): Ins. 413; Prus pp. XII, 
Discursurile ţinute în 5 martie 1941: Ins. 451-453; 29 octombrie 1951: Ins. 613; 19 mai 
1956: Ins. 740-745. Despre aspectul ilicit al sterilitàtii directe, temporare sau perpetue: 
Pius pp. XI, Enc. Casti connubii: Ins. 328-331; Discursul din 23 decembrie 1933: Ins. 406- 
407; Pius pp. XII, Discursurile din: 7 septembrie 1953: Ins. 684-689; 8 octombrie 1953: Ins. 
693-696; 12 septembrie 1958: Ins. 787-790. Cu privire la abstinenta de la actul conjugal, 
Biserica a învăţat întotdeauna susţinând legitimitatea acestei practici, chiar o recomandă 

Referitor la importanta fidelitàtii conjugale, magisteriul bisericesc sub- 
liniazà cà orice fel de atentat la adresa fidelitàtii conjugale, chiar si doar la 
nivel de dorintà, este în mod grav pácat. La fel, constituie pácat impotriva 
fidelitátii conjugale si orice tentativá de fecundatie artificialà, ca si tot ceea 
ce este impotriva iubirii reciproce si impotriva ordinii stabilite de Dumne- 
zeu, specifică relaţiei conjugale". 

Morala creştină tradițională solicită să nu se încalce normele cu caracter 
negativ prezente în cadrul legilor Bisericii, încălcare care ar duce la o ruptu- 
ră cu ordinea stabilită de legea divină si, mai mult, cere o respectare a tutu- 
ror obligaţiilor care duc la împlinirea în viața de familie a celor trei valori 
fundamentale ale căsătoriei: bonum prolis, bonum fidei, bonum sacramenti. 


2.2.3. Raportul familie — societate 


O primă poziţie care stă la baza multor altor poziţii referitoare la statu- 
tul familiei în societate este aceea care prezintă această comunitate ca in- 
stitutia de bază care este destinată să transmită si să dezvolte viața în ca- 
drul societății. Familia este, aşadar, anterioară societății şi pentru aceasta 
ea constituie principalul fundament pe care întreaga sa viață se sprijină şi 
de care depinde. De binele şi realizarea familiei depind binele şi împlinirea 
societátii?!. 


în anumite situaţii (cf. Catehismul Conciliului Tridentin, p. II, c.7, n. 34), in másura in care 
ambii soţi îşi dau consimţământul în vederea împlinirii acestei hotărâri. In acelaşi timp, nu 
găsim în tradiţia învățăturii magisteriale o condamnare a actului matrimonial atunci când 
din cauze naturale soţii nu pot procrea (cf. Prus PP. XI, Casti connubii: Ins. 319, 366). Au 
apàrut probleme însà o datà cu descoperirea perioadelor infertile, subliniind aspectul cà 
atunci cánd se urmáreste folosirea doar a acestor perioade, ar comporta o vointá de 
excludere a procreárii. Cu referire la această problemă s-a pronunțat atât LEON PP. XIII, cát 
si Prus PP. XII, - LEON rr. XIII, Răspunsul Penitentieriei apostolice cu privire la folosirea 
perioadelor infertile (16 iunie 1880): DS 3148; Pius pp. XII, Discursurile din: 29 octombrie 
1951: Ins. 617-622; 26 noiembrie 1951: Ins. 667; 12 septembrie 1958: Ins. 787-790 — însà au 
rámas anumite aspecte ce necesitau mai multá claritate, aspecte care vor ajunge sá fie 
tratate pe larg în magisteriul papei Paul al VI-lea si in mod particular in Humanae vitae. 

30 Referitor la fidelitatea conjugală, putem remarca: Prus pp. V, Catehismul Conciliului 
Tridentin, p. IL, c. 7, n. 24; Pius Pr. XI, Enc. Casti connubii: Ins. 332-334; Pius rr. XII, 
Discursul din 22 februarie 1944; Ins. 507; Mesajul radio din 17 iunie 1945: Ins. 515. In 
privința fecundatiei artificiale ca grav atentat la adresa fidelității conjugale, amintim: Prus 
PP. XII, Discursurile din: 29 septembrie 1949: Ins. 553-557; 29 octombrie 1951: Ins. 637- 
639; 19 mai 1956: Ins. 745-739. Cát priveste aspectele care sunt împotriva iubirii reciproce 
si cele care atenteazà la ordinea din interiorul familiei, amintim: Prus pp. XI, Enc. Casti 
connubii: Ins. 335; Pius pr. XII, Discursul din 2 noiembrie 1950: Ins. 571 si Mesajul radio 
din 24 decembrie 1953: Ins. 706. O doctriná completá si definitivá cu privire la fecundatia 
artificialá o vom regási in Instructia Donum vitae (22 februarie 1988). 

31 În intervenţiile magisteriale acest argument este atins în mod special începând cu 
pontificatul papei LEON PP. XIII şi o dată cu apariția primelor documente care tratează teme 

În acelasi timp, drepturile de care se bucurà institutia familiei, care au 
menirea de a o proteja şi a o ajuta sà se desăvârşească în diferitele aspecte si 
valente ale naturii sale, au origini divine, deci sunt sacre. De aceea, statul nu 
are doar misiunea de a le recunoaste si a le avea în vedere, ci chiar de a le 
proteja şi a le propune ca purtătoare de valori în vederea desăvârşirii famili- 
ei şi, implicit, a societății”. Şi Conciliul al II-lea din Vatican va aprofunda 
acest argument şi va sublinia rolul pe care îl au laicii de a sfinți din interior 
structurile societăţii în care ei îşi desfăşoară activitatea şi îşi împlinesc atât 
menirea de cetățeni, cât şi cea de creştini. Apoi, în Exortatia apostolică post- 
sinodală Familiaris consortio se va preciza şi responsabilitatea prioritară pe 
care o are însăşi familia de a se apăra şi de a se susține, fără a se baza sau a 
aştepta prea mult sprijin din partea statului sau a oricărei alte institutii?. 


2.2.4. Puterea Bisericii şi a statului în materie matrimonială 


Cât priveşte puterea pe care o exercită Biserica asupra sacramentului 
căsătoriei, încă de la Conciliul din Trento, magisteriul ecleziastic afirmă şi 
susține originile sale divine. Astfel, nu este nici o putere umană care poate 
concede Bisericii o anumită autoritate şi responsabilitate cât priveşte legă- 
mântul matrimonial, ci, mai degrabă, prin însăşi natura şi misiunea sa, 
primită de la Cristos, are deplina şi exclusiva putere asupra sacramentelor:*. 

Puterea pe care Biserica o exercită asupra sacramentului căsătoriei se 
manifestă asupra a tot ceea ce tine de însăşi existența acestui sacrament, 
de natura sa şi de efectele cu caracter religios. Ne referim în mod special la 


din doctrina socială a Bisericii: Leon pp. XIII, Enc. Quod apostolici muneris (28 decembrie 
1878): Ins. 126-127; Enc. Arcanum divinae sapientiae (10 februarie 1880): Ins. 174-175; 
Enc. Sapientiae christianae (10 ianuarie 1890): Ins. 206-207; Prus pp. XI, Enc. Ubi arcano 
(23 decembrie 1922): Ins. 257-259; Enc. Lux veritatis (25 decembrie 1931): Ins. 404; Prus PP. 
XII, Scris. Czestochoviensis Beatae Mariae (16 ianuarie 1946): Ins. 524; Discursul din 20 
septembrie 1949: Ins. 544; Mesajul radio din 24 decembrie 1952: Ins. 673. 

32 Cf. Leon PP. XIII, Enc. Quod apostolici (28 decembrie 1878): Ins. 126; Rerum novarum 
(15 mai 1891): Ins. 210-213; Prus rr. XI, Enc. Divini redemptoris (19 martie 1937): Ins. 409- 
410; Prius Pr. XII, Mesajul radio din 1 aprilie 1941: Ins. 462-464; Discursul din 17 aprilie 
1946: Ins. 529; Discursul din 20 septembrie 1949: Ins. 545-546; Discursul din 18 septembrie 
1951: Ins. 578-583. 

33 Cf. Familiaris consortio, 42-45. 

34 Cf. Conciliul Tridentin, Ses. XXIV, Decr. Canones de sacramento matrimonii: DS 1804, 
1807, 1808, 1812; Prus pp. VI, Scris. Post factum tibi (2 februarie 1782): Ins. 37; Scris. 
Deessemus Nos (16 septembrie 1788): Ins. 43-44; GRIGORE PP. XVI, Enc. Commissum 
divinitus (17 mai 1835): Ins. 82-83; Pius PP. IX, Scris. Ap., Ad Apostolicae Sedis (22 august 
1851): Ins. 91-93; Syllabus (8 decembrie 1864): Ins. 68-70, 109-111; Leon rr. XIII, Ci siamo 
(1 iunie 1979): Ins. 130; Arcanum divinae sapientiae (10 februarie 1880): Ins. 153 s.u., 165 
s.u.; Scris. Il divisamento (8 februarie 1893): Ins. 218; Prus X, Afflictum proprioribus (24 
noiembrie 1906): Ins. 250-252; Prus rr. XI, Enc. Casti connubii: Ins. 340-344; Pius pp. XII, 
Discursul din 3 octombrie 1941: Ins. 471 s.u. 

conditiile care stau la baza pactului matrimonial (impedimente si forma 
juridică), diferitele procese judecătoreşti şi puterea vicarialà pe care o exer- 
cità Pontiful Roman, în cazurile de desfacere a căsătoriei între nebotezati, 
în virtutea privilegiului paulin, şi în cazul căsătoriei neconsumate:. In 
acelaşi timp, datorită faptului că instituţia căsătoriei naturale îşi are origi- 
nea în Dumnezeu, este de competența Bisericii apărarea proprietăţilor 
esenţiale, a valorilor si a finalitàtilor oricărei căsătorii, chiar şi a aceleia 
dintre persoane nebotezate, dat fiind faptul că asemenea proprietăţi tin de 
însăşi natura persoanei umane. 

Aspectele asupra cărora se opresc documentele magisteriale atunci când 
vorbesc despre puterea pe care statul o exercită asupra căsătoriei se referă 
la recunoaşterea şi protecția ce trebuie să vină din partea puterii publice a 
tuturor aspectelor ce provin din legea naturală şi în reglementarea a tot 
ceea ce înseamnă efecte civile în cadrul căsătoriei. Se specifică însă şi fap- 
tul că statul nu are puterea şi dreptul de a se lega de substanţa căsătoriei 
sau de a împiedica exercitarea drepturilor naturale ale soţilor. La fel, nu 
poate împiedica dreptul oricărei persoane de a realiza căsătoria, sau de a 
împlini în cadrul căsătoriei finalitàtile specifice acestui pact, sub pretexte 
cu caracter eugenetic, economic sau social". 


3. Misiunea conciliului cu privire la sacramentul Cásátoriei 


La inceperea conciliului, problemele doctrinare cu privire la sacramen- 
tul cásátoriei, chiar dacá nu erau de neglijat, nu reprezentau totusi o ur- 
gentà care să devină o misiune principală a Conciliului, întrucât magiste- 
riul bisericesc s-a pronunțat în mai multe rânduri în privința problemelor 
pe care societatea şi Biserica le întâmpinau pe parcursul trecerii timpului 
şi al evoluției. 


35 Cf. Conciliul al II-lea din Lyon (6 iulie 1274): DS 860; Conciliul Tridentin, Ses. XXIV, 
Decr. Canones de sacramento matrimonii, can. 4, 6, 7, 9, 11, 12: DS 1804 s.u.; BENEDICT PP. 
XIV, Const. ap. Apostolici ministerii (16 septembrie 1747): Ins. 24; Prus rr. VI, Post factum 
tibi (2 februarie 1782): Ins. 37-38; Scris. Deessemus nos: Ins. 43-46; Pius pp. IX, Syllabus: 
Ins. 109-115; Leon pp. XIII, Arcanum divinae sapientiae: Ins. 160-168; Scris. Quam religiosa 
(10 august 1898): Ins. 241; Pius pp. XI, Enc. Casti connubii: Ins. 340-344; Prus PP. XII, 
Discursul din 22 aprilie 1942: Ins. 484; Discursul din 8 octombrie 1953: Ins. 703. 

36 Cf. LEON PP. XII, Enc. Arcanum divinae sapientiae: Ins. 143-144; Scris. Il divisamento 
(8 februarie 1893): Ins. 221; Prus rr. XI, Casti connubii: Ins. 316 gi 368. 

37 Cf. Prus rr. VII, Scris. Que votre Majesté (26 iunie 1805): Ins. 61; Prus pp. IX, Scris. La 
lettera (19 septembrie 1852): Ins. 98; Leon rr. XIII, Scris. Ci siamo (1 iunie 1879): Ins. 135; 
Enc. Arcanum divinae sapientiae: Ins. 186-187, 193; Scris. Il divisamento: Ins. 218; Scris. 
Quam religiosa: Ins. 241; Scris. Dum multa (24 decembrie 1902): Ins. 247; Pius rr. X, Scris. 
Afflictum proprioribus (24 noiembrie 1906): Ins. 252; Casti connubii: Ins. 394 s.u.; Prus PP. 
X, Mesajul din data de 10 iunie 1958: Ins. 769-771. 

Íntr-o lume care resimte schimbárile aduse de industrializare, descope- 
ririle stiintifice, umanismul exacerbat care conduc la o tot mai adáncá se- 
cularizare, problema cea mai mare ar fi aceea de a gási párghiile potrivite 
si cáile adecvate pentru a putea implementa in viatà, in noile conditii ale 
societății, doctrina Bisericii?*. 


3.1. Apropierea valorilor doctrinale de spiritul vieţii societății actuale 


Aceasta a fost prima preocupare a Conciliului, aşa cum este subliniat 
chiar în paragraful initial din capitolul întâi al părţii a doua din Constitu- 
tia Gaudium et spes, care tratează problema căsătoriei şi a familiei: „Con- 
ciliul, punând mai bine în lumină anumite puncte esenţiale ale doctrinei 
Bisericii, vrea să-i lumineze şi să-i întărească pe creştini şi pe toți oamenii 
care se străduiesc să ocrotească şi să promoveze demnitatea originară şi 
înalta valoare sacră a căsătoriei”. 

Face acest lucru în mod special prin gama foarte vastă a perspectivelor 
din care este privită şi prezentată căsătoria creştină. Parcurgând aspectele 
revelatiei, evidenţiază şi prezintă căsătoria ca un mister în care Dumnezeu 
are inițiativa mântuirii, iar soţii creştini sunt chemaţi să facă experiența 
prezenţei sale care se manifestă în viața lor într-un mod particular. Pă- 
trunşi de spiritul acestei prezenţe divine care cheamă la mântuire prin pro- 
pria lor stare de viață, devin destinatarii şi martorii acțiunii lui Dumnezeu 
care îi vorbeşte omului, îl invită la o relaţie şi la o misiune particulară, 
transformându-l prin intermediul sacramentelor. „Mântuirea împlinită în 
Cristos implică, aşadar, o transformare ontologică, omul este creat din nou, 
iar prin darul cunoaşterii şi al sfinteniei, este conform imaginii lui Dumne- 
zeu. Aşadar, in acest fel Dumnezeu vorbind, creează si dă o nouă viatá"^. 

Creştinul percepe revelația lui Dumnezeu şi identitatea supranaturală 
a propriei persoane şi a propriei misiuni prin intermediul experienței de 
credință. După ascultarea cuvântului lui Dumnezeu, prin actul de credin- 
tà, crestinul mărturiseşte că este destinatar al unei alegeri făcute de Dum- 
nezeu cu privire la propria identitate şi misiune. Atribuie astfel acest nou 
statut al său intervenției divine. Mai mult, el are şi capacitatea de a răs- 
punde în mod responsabil chemării cuvântului revelat prin propria viață. 
In acest mod, ia naştere un dialog care nu are doar valențe pământeşti, ci 
deschide spre mântuire. Omul primeşte, aşadar, capacitatea de a realiza 
acte supranaturale în contextul concret istoric în care el se găseşte. 


38 Cf. Cf. R.G. de Haro, Matrimonio e famiglia nei documenti del magistero, 183. 
39 Gaudium et spes, 47. 
4° Cf. P Piva, Problemi del matrimonio, Cittadella, Assisi 1973, 93. 


CASATORIA, SACRAMENT AL NOII ALIANTE 113 


Un alt aspect de mare importanță este cel al istoricitàtii omului. Omul 
este acea fiintà care impune vietii si devenirii sale o anumità normativa şi o 
finalitate. În acelasi timp, el duce mai departe istoria umanitàtii în care se 
împlineste si propria naturà. În om gi în misiunea sa converg natura sa cu 
propria devenire care implică în mod definitiv omul în istoria existenței sale“. 

Privite din această perspectivă, toate paragrafele documentului Gau- 
dium et spes, care vorbesc despre căsătorie, pot fi parcurse într-o nouă lu- 
mină. Este o realitate cu profunde caracteristici sociale, culturale, institu- 
tionale, antropologice, spirituale, care toate trebuie parcurse şi aprofunda- 
te din perspectiva complexității naturii ființei umane, chemată să se desă- 
vârşească prin această stare de viață. Nu sunt aspecte care să poată fi tra- 
tate separat fără a putea sesiza necesitatea unei mult mai complexe şi po- 
livalente abordări. Astfel, Conciliul va face referință la aspectul institutio- 
nal, ca şi la cel personalist al căsătoriei, la cel spiritual, ca şi la cel juridic, 
la cel uman, ca şi la cel supranatural, la aspectul medical, ca şi la cel social, 
la natura căsătoriei, ca şi la efectele sale etc. „Oamenii acestor timpuri 
sunt tot mai convinşi că demnitatea şi vocația omului cer ca, prin lumina 
şi puterea propriei inteligente, ei înşişi să poată descoperi şi cunoaşte valo- 
rile care se găsesc în propria natură, să le dezvolte fără încetare şi să le 
realizeze in propria viață într-un continuu progres. Tocmai de aceea, ei nu 
pot da o judecată arbitrară asupra acestor valori: «Căci omul are în inimă 
o lege scrisă de Dumnezeu; demnitatea lui este să se supună acesteia şi 
după ea va fi judecat»?”%. 


3.2. Sensibilizarea societăţii la valorile doctrinei şi ale credinţei 


Dacă până la Conciliul al II-lea din Vatican sfintenia era rezervată doar 
unui grup limitat de persoane din cadrul Bisericii, în special clerici şi reli- 
gioşi, prin poziția adoptată de Părinţii conciliari, sub acțiunea Duhului 
Sfânt, perspectiva se modifică. Ca soluționare a problemelor timpului este 
propusă trezirea spiritului sfinteniei prin căsătorie şi în cadrul familiei, ca, 
astfel, lumea să poată fi condusă la Dumnezeu. „Laicilor le este propriu şi 
caracteristic domeniul temporar... Chemarea specifică a laicilor este să caute 
Impárátia lui Dumnezeu ocupându-se de cele vremelnice şi orânduindu-le 
după voința lui Dumnezeu. Ei trăiesc în mijlocul lumii angrenati în toate 
datoriile şi activitățile din lume şi în condiţiile obişnuite ale vieții familiale 
şi sociale din care le este tesutà existența. Acolo sunt chemaţi de Dumne- 
zeu, pentru ca, îndeplinindu-şi menirea, cáláuziti de spiritul Evangheliei, 


4 P Piva, Problemi del matrimonio, 94-97. 

? GS, 16. 

43 CONGREGATIA PENTRU DOCTRINA CREDINTEI, Declaratia Persona humana (29 decembrie 
1975), 3, AAS 68 (1976) 78-79. 

să contribuie dinláuntru, ca o plămadă, la sfințirea lumii şi să-L arate ast- 
fel celorlalți pe Cristos, mai ales prin mărturia vieţii lor, prin iradierea 
credinței, speranței şi iubirii lor"^. Aceasta era o misiune destul de ambi- 
tioasà. Atunci când lumea se detaşează de Dumnezeu şi de valorile propuse 
de credință, intră în declin. Continua decadentà provine din faptul că ome- 
nirea nu mai caută cu destulă constiinciozitate şi interes adevărul şi harul 
lui Dumnezeu. Societatea nu se putea redresa decât redescoperind valorile 
ce se nasc din credință. În definitiv, această problemă î îşi are rădăcinile în 
însăşi viața omului. Prin uitarea lui Dumnezeu şi a valorilor ce vin din 
credință, omul se dezumanizează. Recuperarea adevăratei sale identități 
se realizează parcurgând calea inversă prin cunoaşterea şi respectarea 
adevărurilor ce vin din învăţătura Bisericii şi prin experienţa de credință“. 


4. Legământul matrimonial sacramental — 
liniile orientative ale învăţăturii conciliare 


Adevărurile esenţiale care se prezintă ca o noutate în învățătura Conci- 
liului despre căsătorie sunt trei. În primul rând, căsătoria este prezentată 
ca vocaţie, într-un mod în care nu mai fusese prezentată până atunci. Pen- 
tru conciliu, membrii familiei sunt chemaţi să devină sfinţi şi să dea măr- 
turie de această chemare în propria lor stare de viață. 

Apoi, vorbind despre aspectele de conținut ale căsătoriei, face precizări 
cu privire la rolul iubirii conjugale în viaţa de căsătorie. Acest argument 
este dezbătut, mai ales, în contextul unor tot mai intense curente hedonis- 
te prezente în mentalitatea epocii noastre. 

Al treilea aspect asupra căruia se opreşte Gaudium et spes, care este legat 
de iubirea conjugală, este cel al legăturii dintre iubire şi procreare. Este un 
argument destul de delicat şi actual, în contextul unei mentalități care promo- 
vează lupta împotriva vieţii şi a problemelor care iau naştere din tot mai rás- 
pândita folosire a anticonceptionalelor în vederea reglementării naşterilor. 


4.1. Viziunea personalistă 


Cele trei argumente care se prezintă ca o noutate a învățăturii concilia- 
re le regăsim în cadrul larg al unei profunde viziuni personaliste. Chiar în 
deschiderea capitolului despre căsătorie, Gaudium et spes plasează o so- 
lemnă afirmaţie care subliniază valoarea personalistă a căsătoriei şi fami- 
liei: „Binele persoanei şi al societății umane şi creştine este strâns legat de 
bunul mers al comunității conjugale si familiale”. 


^ LG, 31. 
^ Cf. R.G. de Hano, Matrimonio e famiglia nei documenti del magistero, 185. 
46 GS, 47. 


CASATORIA, SACRAMENT AL NOII ALIANTE 115 


Viziunea personalistà asupra cásátoriei se înscrie într-un context com- 
plex din care evidentiem trei aspecte. Mergánd pe linia invátáturii traditi- 
onale a Bisericii, viziunea asupra cásátoriei crestine era marcatà de o tra- 
ditionalá si destul de rigidá conceptie contractualistá. Bogátia ce se gásea 
in dimensiunea umaná si spiritualá a cásátoriei era conditionatá si supusá 
acestei perspective juridice. Adoptarea conceptiei personaliste are menirea 
de a tempera aceastà viziune si de a crea un echilibru intre aspectul insti- 
tutional si cel personal, privat, al căsătoriei“. 

Un al doilea aspect este cel al marilor schimbári sociale care vedeau im- 
plicate atát viata individualá, cát si cea comunitará, ca si relatiile interuma- 
ne. Schimbárile survenite in lume prin aparitia marilor centre urbane si 
prin dezrádácinarea unor intregi populatii de locurile de origine, progresiva 
disparitie a familiei patriarhale, bazatá pe o economie în spetá agricolà, si 
aparitia nucleelor familiale reduse la putini membri (párinti si copii), proce- 
sul de emancipare a femeii si atentia tot mai sporitá acordatá demnitátii si 
libertátii fiintei umane, indiferent cáror conditii si clase sociale ar apartine, 
descoperirea semnificatiei profunde a sexualitátii si a valorii pe care ea o are 
in viata omului, ca factor de dezvoltare si maturizare, toate sunt elemente 
care vor duce la mari schimbári în modul de a concepe cásátoria, precum si 
valoarea si functia pe care aceasta o are in cadrul societátii umane. Aceste 
aspecte vor pune în crizá conceptia clasicá despre cásátorie, iar viziunea ju- 
ridică şi formalistă nu mai corespunde noilor modele sociale”. 

În al treilea rând, legat de aspectele amintite în precedentà, o dată cu 
noile schimbări sociale, apar transformări şi în aspectele legate de însuşi 
modul de a realiza căsătoria ca eveniment ce trebuie să îndeplinească anu- 
mite caracteristici consacrate prin tradiție. Astfel, aspectul public al legă- 
turii matrimoniale, ca şi cel legat de aspectele economice şi sociale, care şi 
ele au o valoare publică, trec într-un plan secundar, fapt care face sà prime- 
ze componentele legăturii personale, aspectele care tin mai mult de exis- 
tenta individuală a celor doi soți. În acest fel, căsătoria capătă caracteristi- 
cile unei legături şi ale unui raport privat, ca un angajament individual 
personal al celor doi, care îşi are originile în motivații de natură sentimen- 
tală şi afectivă, şi care se realizează printr-o decizie luată în deplină liber- 
tate, excluzând ratiunile de convenientà familială sau socială. În acest 
mod, se ajunge la exaltarea valorilor personaliste specifice căsătoriei, chiar 
neglijându-se aspectele care provin din ceea ce este căsătoria ca instituţie, 
care, de exemplu, are drept caracteristică indisolubilitatea şi ca finalitate 
(una dintre finalitáti) procrearea?. 


47 Cf. P MONETA, „Il matrimonio”, în I diritto nel mistero della Chiesa, III, Roma, 1992, 173. 
48 Cf. P MONETA, „Il matrimonio”, 174. 
4° Cf. P MoNETA, „Il matrimonio”, 174-175. 

Insistánd asupra relatiei interpersonale dintre soti si asupra rolului 
principal al iubirii, Conciliul evidentiazá faptul cà doar in másura în care 
sotii crestini tràiesc bogàtia unei puternice si personale comuniuni conju- 
gale, se realizeazá în viata de familie finalitàtile specifice legámántului ma- 
trimonial. Mai mult, în functie de calitatea acestei dáruiri conjugale, de 
raportul orizontal si vertical dintre membrii familiei si ai comunitàtii, si 
societatea va ajunge sà se imbogáteascá, sà fie mai bine configuratà si sà fie 
mai stabilá. Dimpotrivà, in másura in care este tot mai prezentá în socie- 
tate o dáruire conjugalá provizorie sau un raport interpersonal precar, da- 
torat egoismului si interesului, atát familia, cát gi societatea fac experienta 
unei imbolnáviri si a unei îndepàrtàri de finalitatea pentru care acestea 
existá??. Acest lucru se întâmplă atunci când soţii creştini sunt incapabili 
să descopere împlinirea proprie prin dăruirea reciprocă, comunicând putin 
şi în mod ineficient, de cele mai multe ori conditionati, nu atât de realități 
exterioare vieții de cuplu, cât, mai ales, de fragilitatea fiecăruia şi chiar 
datorită fragilitàtii şi limitelor relației de cuplu?!. 

Nu putem să nu remarcăm că, pe de o parte, Conciliul trăieşte experien- 
ta unei împliniri şi se bucură atunci când observă atenţia care se acordă 
aspectelor care promovează o autentică viață de familie, respectul reci- 
proc, iubirea, dăruirea, responsabilitatea. Însă, în acelaşi timp, îşi manifes- 
tă durerea şi îngrijorarea față de marile pericole care ameninţă viața de 
familie şi, prin aceasta, însăşi viața societăți: poligamia, divorțul, egois- 
mul, hedonismul, lupta împotriva vieţii, condițiile economice, problemele 
socio-psihologice şi civile. Aceste aspecte nu sunt tratate în mod direct în 
documentele conciliare, dar sunt amintite spre a propune o viziune cât mai 
realistă asupra a tot ceea ce se întâlneşte, pozitiv şi mai puţin pozitiv, în 
societatea actualàá?. 


4.2. Căsătoria ca vocaţie la sfinţenie 


În prezent, nimeni nu ar mai putea nega caracterul vocational al căsă- 
toriei, înteles drept chemare la o plinàtate a vietii crestine si la sfintenie. 
Inainte de conciliu însà, pozitia oficialà si predominantà nu era tocmai 
aceasta. Sfintenia era vázutá de multi ca o cale rezervatà doar unei mici 
părți a Poporului lui Dumnezeu. Nu doar cei care se simțeau chemaţi la o 
viatá de cásátorie erau considerati incapabili de a indeplini cerintele unei 
vieti sfinte, ci chiar si situatia in care se gáseau preotii seculari era vázutá 
ca o stare care nu permitea atingerea perfecțiunii creştine”. 


50 Cf. E Gr HELLIN, Il matrimonio e vita coniugale, LEV, Città del Vaticano 1996, 203-204. 
5: F Gr, HELLIN, Il matrimonio e vita coniugale, 204. 

52 Of. G. COPPA, o.c., 77-78. 

53 Cf. R.G. de Haro, Matrimonio e famiglia nei documenti del magistero, 194-195. 

Conciliul, asadar, confirmà cà Isus Cristos a instituit sacramentul cásá- 
toriei ca o deplinà vocatie la sfintenie. Afirmatii precum cele ale lui Jose- 
maria Escriva, în care el, în nenumárate ránduri, sublinia cá o cásátorie nu 
este o simplá institutie socialá si cu atát mai putin un remediu pentru 
slábiciunea omeneascá, ci o autenticá vocatie supranaturalá, inainte de 
conciliu cauzau scandal. Astázi însà, constientizarea chemárii la sfintenie 
si vocatia supranaturalá ar putea constitui singura cale de rezolvare a cri- 
zei în care se gásesc societatea si institutia cásátoriei. Mai mult chiar, nu 
doar sfintenia în general este remediul eficient al crizei actuale a societăţii, 
ci cea mai mare parte a creştinilor trebuie să caute sfintenia şi să ajungă la 
perfecțiune creştină in şi prin căsătorie”. 

La numărul 48 din Constituţia pastorală Gaudium et spes, în care este 
prezentată căsătoria aşa cum a voit-o Dumnezeu, şi după ce a fost remar- 
cată sacralitatea căsătoriei chiar din planul creaţiei, se afirmă: „Soții creg- 
tini sunt întàriti şi, într-un fel, consacrati printr-un sacrament special în 
vederea îndatoririlor şi a demnităţii lor; îndeplinindu-şi prin puterea aces- 
tuia misiunea conjugală şi familială, pătrunşi de spiritul lui Cristos, prin 
care întreaga lor viață este străbătută de credință, speranţă şi iubire, ei se 
apropie tot mai mult de propria desăvârşire şi de sfințirea reciprocă, con- 
tribuind astfel împreună la preamărirea lui Dumnezeu%. 

Conciliul al II-lea din Vatican vede, aşadar, căsătoria ca vocație suprana- 
turală la o viață de sfințenie care în acelaşi timp şi chiar din acest motiv 
este şi începutul unei speciale misiuni în lume: „Soții înşişi, creati după 
chipul Dumnezeului cel viu şi constituiți ca adevărate persoane, să fie uniti 
în afecțiune reciprocă, în asemănare de gânduri şi în sfințenie comună, 
astfel încât, urmându-l pe Cristos, Izvorul vieţii, în bucuriile şi jertfele 
vocației lor, să devină, prin iubirea lor fidelă, martori ai misterului de iubi- 
re pe care Domnul l-a dezvăluit lumii prin moartea şi învierea Sa"*6, 

În acest fel, vocaţia la sfințenie luminează trăirile soţilor şi comporta- 
mentul lor, dezvăluindu-le semnificaţia şi întărindu-i cu mijloacele oferite 
de Cristos şi administrate de Biserică. Este şi o chemare la a exercita în 
mod eroic trăirea virtuţilor care conduc la realizarea finalitàtilor căsătoriei 
şi prin care se ajunge la acea perfecțiune creştină dorită. „Soții creştini, 
încrezători în providenta divină şi cultivând spiritul de sacrificiu, îl prea- 
măresc pe Creator şi tind spre perfecţiune în Cristos atunci când îşi înde- 
plinesc menirea de a procrea cu simț de răspundere generos, uman si 
creştin”5?. 


5 R.G. de Haro, Matrimonio e famiglia nei documenti del magistero, 195. 
55 Cf. GS, 48. 

56 GS. 52. 

57 GS, 50. 

Nu putem nega dificultatea ce însoteste realizarea acestei vocatii. Dificul- 
tatea este si în ceea ce priveste aprofundarea semnificatiei acestei chemàri. 
A înţelege si a aplica ideile conciliare nu este o muncă prea uşoară. Ideile 
necesită timp spre a fi analizate, aprofundate şi aplicate, şi doar o dată cu 
trecerea timpului vor putea fi propuse şi aplicate din perspectiva potrivită. 

Chemarea la sfințenie aruncă o lumină, în primul rând, asupra întregii 
morale conjugale. Biserica, plină de încredere, le propune soților creştini 
acest ideal eroic de a promova virtuțile morale în viața matrimonială. Nu 
rareori teama şi neîncrederea care însoțesc câteodată şi în anumite cercuri 
propunerea şi susținerea unor idealuri morale evidenţiază tocmai faptul că 
nu se mai crede în acest ideal al sfinteniei sau a rămas în uitare. Dacă însă 
se recunoaşte că aceasta este chemarea soţilor, nu vor lipsi nici curajul de 
a cere respectarea poruncii divine şi nici încrederea de a trece peste dificul- 
tátile inerente stării pentru împlinirea vocației proprii?*. 

Într-o altă ordine de idei, chemarea la sfințenie nu trebuie văzută doar 
ca o simplă implicare şi participare a laicilor căsătoriţi la activitățile bise- 
riceşti. Cu siguranță şi o asemenea participare are o importanţă a sa, însă 
dinamismul apostolic al familiei are conotaţii mult mai profunde. A întele- 
ge conciliul înseamnă a recunoaşte şi a susține imensa putere şi valoare a 
căsătoriei şi a familiei, independent de oricare altă structură, aşa cum a 
fost la începuturile Bisericii. 

Pentru a trezi puterea apostolatului familiei, trebuie să se depăşească 
viziunea închisă în anumite sisteme, a ceea ce înseamnă, a ceea ce se poate 
face sau nu la nivel instituțional, şi să se descopere dinamismul particular 
pe care îl are în sânul Bisericii. Nu înseamnă a face o organizare ierarhică 
a familiilor, ci a recunoaşte valoarea pe care acestea o au ca instituţii origi- 
nare. Acest lucru îl doreşte şi îl propune Conciliul salvând familia cu pute- 
rea învățăturii şi a sacramentelor. Deoarece doar într-un climat de iubire 
omul oferă ceea ce are mai bun în sine. Omul este creat după imaginea lui 
Dumnezeu care este iubire şi „nu poate trăi fără iubire. Rămâne pentru 
sine o ființă de neînțeles, viața sa este fără sens, dacă nu i se descoperă 
iubirea, dacă nu întâlneşte iubirea, dacă nu are experienţa ei şi dacă nu 
şi-o însuseste, dacă nu participă intens la ea”%. Si cum familia este locul 
prin excelență unde predomină un asemenea climat, este şi locul unde se 
realizează transmiterea, creşterea şi dezvoltarea vieții omeneşti, a fericirii 
şi puterii sale. Şi, în acelaşi timp, este şi adevărata şcoală prin care omul 
este inserat în societate şi în Biserică“. 


5 Cf. R.G. de Haro, Matrimonio e famiglia nei documenti del magistero, 196-197. 
59 IOAN PAUL al II-lea, Enc. Redemptor hominis, 10. 
60 Cf. Familiaris consortio, 15. 

Fiecare vocaţie creştină ca dar al harului divin oferit unei persoane uma- 
ne are o caracteristică singulară. Este vorba despre o întâlnire personală, 
unică şi irepetabilă cu Cristos, chiar dacă El cere tuturor aceeaşi sfințenie. 
Sântul Paul spunea: „Vă îndemn eu, prizonierul în Domnul, să vă compor- 
tati în mod vrednic de chemarea pe care ati primit-o”. 

In mod particular, vocaţia matrimonială se înfăţişează ca o chemare la 
sfințenie prin intermediul situaţiilor obişnuite ale vieții. Vocatia supranatu- 
rală sfinteste şi oferă valoare supranaturală realitàtilor umane şi tot în aces- 
tea îşi găseşte punctul de plecare. Aşadar, sfintenia soţilor şi misiunea lor în 
Biserică nu sunt străine sau rupte de trăirea vieţii zilnice“?. Această constien- 
tizare va conduce la valorizarea deplină a căsătoriei în toate aspectele sale, 
chiar şi în cele mai simple, evidențiind faptul că, pentru soții creştini, iubirea 
umană şi obligaţiile conjugale fac parte din însăşi vocaţia lor supranaturală“. 

Această vocație nu se realizează doar la nivel individual. Ea se naşte, 
creşte şi se împlineşte î în interiorul unei comunități. În acelaşi timp, ea edi- 
fică această comunitate şi în cadrul ei are o mare importanță î în formarea şi 
creşterea altor vocatii creştine. Soții şi părinţii creştini, „urmând propria 
cale, printr-o iubire fidelă ... edifică o fraternitate a caritàtii şi se fac martori 
şi colaboratori ai rodniciei Maicii Biserici ca semn şi participare la iubirea cu 
care Cristos şi-a iubit Mireasa şi s-a dat pe sine pentru ea”; „sunt pentru 
copiii lor cei dintâi vestitori ai credinței şi educatori; prin cuvânt şi exemplu, 
îi formează la viața creştină şi apostolică, îi ajută cu prudenţă în alegerea 
vocației, iar dacă în ei se vádeste o chemare sfântă, o favorizează cu toată 
grija"6». 


4.3. Iubirea conjugalá în cadrul instituţiei căsătoriei 


Evidentiind importanţa relaţiei interpersonale dintre soți în lumina vo- 
catiei la sfințenie, Conciliul se deschide tratării unui nou aspect care a fost 
poate neglijat, dacă nu chiar aproape inexistent în tratatele teologice despre 
căsătorie sau în învățăturile magisteriale. Este vorba despre rolul iubirii în 
sacramentul căsătoriei. 

Cu privire la această temă, în cadrul dezbaterilor conciliare existau două 
curente care dădeau naştere şi unor adevărate polemici. Pe de o parte, era 
viziunea conform căreia exista teama că iubirii conjugale i s-ar da o aşa mare 
valoare, că ar putea pune în umbră importanța procreării ca finalitate a că- 
sătoriei. Pe de altă parte, voind să se sublinieze valoarea fundamentală a 


8 Ef 4.1. 

62 Cf. GS, 48. 

6 Cf. R.G. de Haro, Matrimonio e famiglia nei documenti del magistero, 202. 
6 LG, 41. 

6 AA, 11. 

iubirii conjugale în vederea binelui cásátoriei, se ajungea în practicà sà se 
diminueze importanta procreárii. 

Gaudium et spes nu îşi va asuma nici una dintre cele două tendințe, ci 
le va depási printr-o aprofundare a doctrinei urmánd propria linie doctri- 
nará, evidentiind demnitatea si sfintenia cásátoriei. Iubirea si procrearea 
nu se contrapun si nu sunt in mod reciproc incompatibile; ele sunt comple- 
mentare. De fapt, textele constitutiei nu vorbesc niciodatá despre iubirea 
conjugalá ca despre o finalitate a cásátoriei, asa cum nu prezintá procrea- 
rea ca o proprietate a căsătoriei. 

Cea de-a doua idee fundamentalá a invátáturii conciliare propune cásá- 
toria ca institutie a iubirii conjugale. Au existat voci in perioada postconci- 
liará care prezentau iubirea conjugalá ca una dintre finalitátile cásátoriei, 
chiar ca o finalitate esențială: „Nu putem nega cá iubirea conjugalà, ridica- 
tá la nivelul unei finalitáti obiective a cásátoriei, a primit un loc de prim 
rang, începând a fi considerată rațiunea primară a legăturii conjugale"66, 

În defavoarea unei asemenea mentalități, însuşi documentul Gaudium 
et spes, parcurs cu atenţie şi privire obiectivă, va oferi soluții şi va clarifica 
raportul iubire-institutie. El prezintă căsătoria ca o comunitate personală 
— communitas coniugalis — care ia naştere printr-un pact (foedus). De ace- 
ea, atunci când vorbeşte despre căsătorie foloseşte în mod indistinct ter- 
meni precum: matrimonium, communitas coniugalis şi foedus coniugale. 
De puţine ori foloseşte termenul matrimonium”, iar pe cel de communitas 
coniugalis îl găsim chiar de la începutul capitolului, în paragraful 47, în 
care se subliniază că „binele persoanei şi al societății umane şi creştine 
este strâns legat de bunul mers al comunității conjugale şi familiale”. 
Dorinţa părinţilor este aceea de a prezenta căsătoria drept comunitate 
care ia naştere din pactul conjugal, aşa cum este specificat şi în paragraful 
următor al acestui document*?. 

Principiul unităţii unei asemenea comunităţi conjugale este constituit 
de două elemente conexe: iubirea conjugală şi instituția. Acesta este, de 
fapt, şi sensul expresiei „Comunitatea intimă de viață şi de iubire conjuga- 
là, întemeiată de Cristos şi înzestrată de El cu legi proprii” din paragraful 
48 al constituției. Cuvintele vitae et amoris nu erau prezente în prima 


$6 V HEYLEN, „La promozione della dignità del matrimonio e della famiglia”, în La Chiesa 
nel mondo di oggi. Studi e commenti intorno alla Costituzione pastorale ,,Gaudium et spes”, 
Vallecchi, Firenze 1966, 358. 

87 In Gaudium et spes gásim acest termen doar de 2-3 ori în fiecare dintre urmátoarele 
paragrafe: 48, 49, 50, 52. 

6 GS, 47. 

6 „Comuniunea intimă de viață şi de iubire conjugală, întemeiată de Cristos şi înzestrată 
de El cu legi proprii, se întemeiază pe legământul dintre soţi sau, altfel spus, pe 
consimțământul lor personal irevocabil” (GS, 48). 

schemà a constitutiei. Ele au fost introduse la cererea unui mare numàr de 
párinti conciliari care doreau sà sublinieze: cásátoria nu este doar o insti- 
tutie, ci şi o comuniune de viaţă şi iubire”. Această idee, împreună cu cea 
care va fi dezvoltată în continuarea acestui paragraf"!, doreşte să evidenti- 
eze că, deşi iubirea conjugală este un element esenţial al căsătoriei, totuşi 
absenţa sa survenită într-un moment ulterior nu o invalidează. 

Deseori în capitolul despre căsătorie al acestei constituţii ceea ce se afir- 
mă legat de communitas coniugalis se afirmă şi despre amor coniugalis. În 
timp ce, luate separat, sunt uşor sesizabile marile diferențe dintre ele, 
atunci când sunt analizate împreună, în vederea sublinierii naturii şi fina- 
litàtilor căsătoriei, ele se completează reciproc. Fidelitatea conjugalà cu 
legile care îi sunt proprii, unitatea şi indisolubilitatea, este văzută ca apar- 
ținând legăturii de iubire conjugală, însă, în egală măsură, este o exigentá 
şi a ceea ce reprezintă instituția conjugală. 

Atât iubirea conjugală, cât şi instituția matrimonială au aceleaşi finali- 
táti şi proprietăţi, şi anume procrearea şi educarea copiilor, binele soţilor, 
unitatea şi indisolubilitatea. În acelaşi timp, ele sunt perfecționate şi pri- 
mesc o valoare supranaturală prin harul sacramental specific legământu- 
lui matrimonial. lar ceea ce face ca acestea două să fie distincte în acelaşi 
timp sunt elementele care unesc în mod inseparabil. Iubirea conjugală este 
acea realitate personală pe care instituția căsătoriei o confirmă, o protejea- 
ză şi îi conferă autoritatea în fața lui Dumnezeu şi a oamenilor. Instituţia 
matrimonială, la rândul sáu, ia naştere din „actul uman prin care soții se 
dăruiesc şi se primesc unul pe altul"?. Acest act este un act de iubire care 
conduce spre recunoaşterea sa instituțională. 

Iubirea şi instituţia iau naştere într-o dependență esenţială şi reciprocă, 
având constant nevoie una de cealaltă: iubirea are nevoie de instituție pen- 
tru a fi conjugală, iar instituția matrimonială are neîncetat nevoie de iubi- 
re spre a fi îmbogăţită şi plină de viață. De aceea, iubirea conjugală trebuie 
să fie prezentă în diferitele aspecte concrete ale cásátoriei-institutie, cum 
ar fi procrearea, educarea fiilor, ajutorul reciproc, pentru a fi pătrunse de 


1 Cf. Acta synodalia, VI, pars. I, 483. 

11 „Astfel, din actul uman prin care soții se dăruiesc şi se primesc unul pe altul, se naşte, 
chiar şi în fața societăţii, o instituţie stabilă, din orânduire divină; această legătură sfântă, 
care are în vedere atât binele soților şi al copiilor, cât şi al societăţii, nu depinde de bunul- 
plac al omului. Căci Dumnezeu însuşi este Autorul căsătoriei, pe care a înzestrat-o cu 
multiple valori şi scopuri: toate sunt de cea mai mare importanță pentru continuitatea 
neamului omenesc, pentru progresul personal şi mântuirea veşnică a fiecărui membru al 
familiei, pentru demnitatea, stabilitatea, pacea şi prosperitatea familiei şi a întregii societăţi 
umnane. Iar prin însăşi natura lor, instituţia căsătoriei şi iubirea conjugalà sunt oránduite 
în vederea procreării şi educării copiilor şi prin aceasta îşi află încoronarea” (GS, 48). 

72 GS, 48. 

realitatea profund umană. La fel, atât unitatea, cát şi indisolubilitatea cá- 
sătoriei cer să fie animate şi însufletite de iubirea conjugalá?. 

Iubirea conjugală căreia conciliul îi atribuie un rol atât de important nu 
constituie pasiunea sau sentimentul ce poate fi prezent în relaţia de cuplu, 
ci reprezintă acea afectivitate profund umană care se naşte dintr-o voință 
liberă şi asumă toate tendinţele naturale, înnobilându-le. „Tocmai pentru 
că este un act eminamente uman, îndreptat de la persoană la persoană în 
virtutea unei afecțiuni purtate de voință, această dragoste cuprinde binele 
întregii persoane şi, de aceea, poate înzestra cu o demnitate deosebită mo- 
dalitàtile de exprimare ale trupului şi ale sufletului şi le poate înnobila ca 
elemente şi semne specifice ale prieteniei conjugale”"?. 

Iubirea conjugală este, aşadar, o iubire prietenească ce se găseşte în 
Dumnezeu si în capodopera creaţiei sale, omul. În el, deşi îşi are rădăcina 
în spirit, imbrátiseazá întreaga persoană, trup şi suflet. Fiind un act al 
persoanei, şi nu un impuls instinctual, această iubire poate fi la originea 
stabilității căsătoriei realizate prin legământul iubirii conjugale. 

Această iubire este caracterizată de proprietăţile unității şi indisolubili- 
tátii, proprietăţi care sunt confirmate şi ratificate prin harul sacramental. 
„Această unire intimă, dăruire reciprocă dintre două persoane, precum şi 
binele copiilor pretind fidelitatea deplină a soţilor şi unitatea indisolubilă 
dintre ei””, iar în paragraful următor adaugă: „Această dragoste, ratifica- 
tă prin angajament reciproc şi, mai presus de toate, sigilată de un sacra- 
ment al lui Cristos, rămâne în mod indisolubil fidelă, cu trupul şi cu gân- 
dul, la bine şi la rău, şi de aceea exclude orice fel de adulter şi de divorț. De 
asemenea, demnitatea personală egală ce trebuie recunoscută bărbatului 
şi femeii în afecțiunea lor reciprocă şi deplină face să apară limpede unita- 
tea căsătoriei confirmată de Domnul”. 


4.4. Legătura dintre iubire şi procreare 


În spatele argumentului, în mare parte teoretic, al legăturii dintre iubire 
şi căsătorie se găseşte şi un aspect practic. Pe fundalul unor reale sau imagi- 
nare probleme demografice şi al diferitelor viziuni asupra vieţii, au apărut 
diferite doctrine, ideologii, luări de poziţii cu privire la problema reglemen- 
tării naşterilor, a posibilităților de a face ca actul matrimonial să nu fie fe- 
cund prin mijloacele artificiale, cu privire la folosirea mijloacelor naturale. 


73 Cf. F. Gr HELLIN, „El lugar propio del amor conyugalen la estructura del matrimonio 
segun la Gaudium et spes", Anales Valentinos VI/11 (1980, Facultad de teologia - San 
Vicente Ferrer, Valencia) 35. 

^^ GS, 49. 

75 GS, 48; Cf. Prus XI, Enc. Casti connubii, AAS 22 (1930) 546-547; DH 3706. 

76 GS, 49. 

Polemicile care s-au iscat pe marginea acestei teme au fàcut ca Sfantul 
Pàrinte Papa Paul VI sà igi rezerve luarea hotárárilor în problemele mai 
delicate, asa cum reiese din nota informativà plasatà în comentariul afir- 
matiei prin care Conciliul aminteşte cà „fiilor Bisericii, întemeiati pe aces- 
te principii, nu le este ingáduit, în reglementarea procreárii, sà meargá pe 
căi ce sunt condamnate de Magisteriu, în interpretarea legii divine””. Con- 
ciliul, aşadar, confirmând doctrina Magisteriului, nu s-a pronunţat asupra 
caracterului contraceptiv al metodelor artificiale (pilula), aspect care a fost 
doar o dată amintit de către Magisteriu” prin formule care nu puteau fi 
considerate definitive, rămânând deschise dezbaterilor. Humanae vitae va 
ajunge sà se pronunţe şi să dea o soluție definitivă, atingând chiar şi pro- 
blema raportului dintre iubire şi procreare, adăugând conceptul de pater- 
nitate responsabilă. 

Doctrina cu privire la legătura dintre iubire şi procreare, aşa cum este 
elaborată şi propusă de Vatican II, ar putea fi rezumată în următorii ter- 
meni: „Nu poate exista o adevărată contradicţie între legile divine ale 
transmiterii vieţii şi acelea care favorizează dragostea conjugalà 
autentică”. Iar atunci când se are în vedere rezolvarea anumitor proble- 
me cu caracter practic, trebuie să se țină cont atât de intenţia soţilor, cât şi 
de aspectele obiective care decurg din natura omului şi a actelor sale. 
„Atunci când este vorba despre a pune de acord dragostea conjugală cu 
transmiterea responsabilă a vieții, moralitatea comportamentului nu de- 
pinde, aşadar, numai de sinceritatea intenției şi de aprecierea motivelor, ci 
ea trebuie determinată după criterii obiective ce decurg din natura persoa- 
nei umane şi a actelor ei, criterii ce respectă semnificaţia totală a dăruirii 
reciproce şi a procreării umane în contextul adevăratei iubiri. 

Conform învăţăturii conciliare, principiul care stă la baza raportului 
dintre iubire şi procreare aminteşte că nu poate fi lezat unul dintre aceste 
două aspecte fără ca şi celălalt să resimtă urmările. Realitatea concretă în 
care cele două aspecte coexistă este o realitate armonioasă, rod al actului 
creator al lui Dumnezeu. Doar plecând de la măsura în care este respectată 
această armonie, se poate da o judecată morală asupra actelor concrete. 
Acest lucru face ca, pentru a da o judecată corectă asupra actelor cu privire 


7 LG, 51. Nota care prevede rezervarea aprofundării şi pronunțării în acestă materie a 
Sf. Părinte specifică: „Alte probleme care necesită studiu mai aprofundat au fost încredințate, 
din ordinul Supremului Pontif, Comisiei pentru problemele populaţiei, familiei şi natalității, 
urmând ca, după terminarea lucrărilor acesteia, Papa să se pronunţe. La acest stadiu al 
învățăturii Magisteriului, conciliul nu intenţionează să propună imediat soluţii concrete”. 

7 Discursul Papei Pius al XII-lea în cadrul celui de-al VII-lea congres de hematologie (12 
septembrie 1958), AAS 50 (1958) 732-740. 

»GS, 51. 

80 GS, 51. 

la acest delicat aspect, sà se urmáreascá: a) a se cultiva cu o inimà sincerà 
virtutea castitàtii conjugale; b) dacà este vorba despre un fiu al Bisericii, de 
a cultiva ascultarea fatà de invátátura magisteriului, conditie care ajutà la 
a nu se da curs unei constiinte eronate; c) a se tine cont cá ,,viata omului si 
îndatorirea de a o transmite nu sunt limitate la lumea aceasta si nici nu 
pot fi másurate si intelese numai in cadrul ei, ci se referá mereu la destinul 
veşnic al oamenilor"?!, 


4.5. Căsătoria, o deplină şi stabilă comuniune de viaţă 


În încheierea prezentării viziunii cu privire la sacramentul căsătoriei în 
Conciliul al II-lea din Vatican, făcând referinţă la două paragrafe din Gau- 
dium et spes?, amintim că legámántul matrimonial sacramental dá naşte- 
re unei comuniuni stabile de viaţă între persoane. Plecând de la Gen 1, 27, 
această uniune constituie prima formă şi unica, în felul său, de comuniune 
între persoane. 

Căsătoria nu reprezintă doar o instituţie, un instrument de procreare şi 
educare a copiilor, ci şi un moment şi o stare de dezvoltare a potenţialului 
profund al omului. „Sacramentul nu constă în sfințirea unei funcții gene- 
rative şi educative, ci în sfințirea vieţii în doi. Faptul conjugal este preluat 
şi potentializat în rolul de sacrament, taină, mister. Căsătoria este o stare 
care exprimă şi realizează în modalităţi proprii istoria mântuirii. În căsă- 
torie, simbolismul nu este convenţional, ci este firesc, înscris în însăşi na- 
tura faptului, în însăşi starea conjugalà: a fi pereche, a fi comunitate”. 

Aspectul sacramental şi instituțional al cestui legământ se realizează, 
conform învățăturii conciliare, într-un cadru comunitar. „Căsătoria este 
un sacrament, pentru că este un fapt eclezial, are loc în comunitatea ecle- 
zială. Este un moment de zidire şi întregire a Bisericii* 

Sacramentul căsătoriei, imagine şi participare la alianța care îl uneşte 
pe Cristos cu Biserica sa, întăreşte şi consacră soții în vederea misiunii 
creştine, conjugale şi familiale. Sprijiniti şi conduşi de puterea Duhului 
Sfânt, implică toate puterile şi întreaga lor viață pătrunsă de credință, 
speranţă şi iubire. 


8! GS, 51. 

82 GS, 12 si 48. 

88 I. MARTINCA, Sacramentele Bisericii Catolice, ARCB, Bucuresti 2003, 235. 
84 I. MARTINCA, Sacramentele Bisericii Catolice, 235. 

